*Likumprojekts*

**Likums par Saprašanās memorandu starp Latvijas Republikas Aizsardzības ministriju, Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālo Aizsardzības ministriju, Polijas Republikas Nacionālo Aizsardzības ministriju, Lielbritānijas un Ziemeļīrijas Apvienotās Karalistes Aizsardzības ministriju par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību un Saprašanās memorandu starp Latvijas Republikas Aizsardzības ministriju, Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālo Aizsardzības ministriju, Polijas Republikas Nacionālo Aizsardzības ministriju, Lielbritānijas un Ziemeļīrijas Apvienotās Karalistes Aizsardzības ministriju, kā arī Sabiedroto spēku Augstākās virspavēlniecības Transformācijas komandiera štābu par Ziemeļatlantijas līguma organizācijas izcilības centra stratēģiskās komunikācijas jautājumos funkcionālām attiecībām**

**1.pants.** 2014.gada \_\_.\_\_\_\_\_\_\_ parakstītais Saprašanās memorands starp Latvijas Republikas Aizsardzības ministriju, Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālo Aizsardzības ministriju, Polijas Republikas Nacionālo Aizsardzības ministriju, Lielbritānijas un Ziemeļīrijas Apvienotās Karalistes Aizsardzības ministriju par Ziemeļatlantijas līguma organizācijas izcilības centra stratēģiskās komunikācijas jautājumos izveidošanu, administrēšanu un darbību (turpmāk — Saprašanās memorands par Centra izveidošanu) un Saprašanās memorands starp Latvijas Republikas Aizsardzības ministriju, Igaunijas Republikas Aizsardzības ministriju, Vācijas Federatīvās Republikas Federālo aizsardzības ministriju, Itālijas Republikas Aizsardzības ministriju, Lietuvas Republikas Nacionālo Aizsardzības ministriju, Polijas Republikas Nacionālo Aizsardzības ministriju, Lielbritānijas un Ziemeļīrijas Apvienotās Karalistes Aizsardzības ministriju, kā arī Sabiedroto spēku Augstākās virspavēlniecības Transformācijas komandiera štābu par Ziemeļatlantijas līguma organizācijas izcilības centra stratēģiskās komunikācijas jautājumos funkcionālām attiecībām (turpmāk — Saprašanās memorands par Centra funkcionālajām attiecībām) ar šo likumu tiek pieņemts un apstiprināts.

2

**2.pants.** Saprašanās memorandā par Centra izveidošanu un Saprašanās memorandā par Centra funkcionālajām attiecībām paredzēto saistību izpildi koordinē Aizsardzības ministrija. Iemaksas Ziemeļatlantijas līguma organizācijas izcilības centra stratēģiskās komunikācijas jautājumos (turpmāk – Centrs) budžetā veic Aizsardzības ministrija saskaņā ar Saprašanās memoranda par Centra izveidošanu 7.un 9.pantā noteikto un pamatojoties uz Aizsardzības ministra un Centra direktora parakstītu vienošanos par savstarpējo norēķinu kārtību.

**3.pants.** Centra gada pārskatu pēc zvērināta revidenta atzinuma saņemšanas paraksta Centra direktors, un to publicē Centra mājas lapā.

**4.pants.** Saprašanās memorands par Centra izveidošanu stājas spēkā tā 20.pantā noteiktajā laikā un kārtībā un Saprašanās memorands par Centra funkcionālajām attiecībām stājas spēkā tā 14.pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**5.pants.** Likums stājas spēkā nākamajā dienā pēc tā izsludināšanas. Līdz ar likumu izsludināms Saprašanās memorands par Centra izveidošanu un Saprašanās memorands par Centra funkcionālajām attiecībām angļu valodā un to tulkojums latviešu valodā.

**6.pants.** Atzīt par spēku zaudējušu likumu „Par Ziemeļatlantijas līguma organizācijas izcilības centru stratēģiskās komunikācijas jautājumos” (Latvijas Vēstnesis, 2013, 232. nr.).

**7.pants.** Līdz Centra akreditācijai saskaņā ar Saprašanās memoranda par Centra izveidošanu 14.pantu ir piemērojamas likuma „Par Ziemeļatlantijas līguma organizācijas izcilības centru stratēģiskās komunikācijas jautājumos” normas.

Aizsardzības ministrs R.Vējonis

Vīza: valsts sekretārs J.Sārts

19.05.2014. 10:52

455

D.Žukovs

Deniss.Zukovs@stratcomcoe.org

tel:. 67335458; fakss: 67212307